
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Dunajská Streda 15P/66/2025 2225201699 31. 07. 2025 JUDr. Lenka Evinová ECLI:SK:OSDS:2025:2225201699.3
Rozsudok bez odôvodnenia Okresný súd Dunajská Streda v konaní pred sudkyňou JUDr. Lenkou Evinovou v rodinno-právnej veci navrhovateľky: A. A. B. C., D. C., nar. XX.XX.XXXX, trvale bytom E. XXX/X, E. – A., v zast.: JUDr. Marcela Kucháriková, advokátka, so sídlom Hlavná 25, Šamorín, IČO: 42 158 770 a jej manžela: E. B., nar. XX.XX.XXXX, trvale bytom F. G. XX/X, H., v zast.: Advokátska kancelária JUDr. E. Mišíková & JUDr. Ing. R. Cádra, s.r.o., so sídlom Partizánska 2, Bratislava, IČO: 50 469 738, o rozvod manželstva a úpravu výkonu rodičovských práv a povinností k maloletému dieťaťu: I. J. B., nar. XX.XX.XXXX, v konaní zastúpené Úradom práce, sociálnych vecí a rodiny Dunajská Streda takto rozhodol: I. Súd manželstvo navrhovateľky: A. A. B. C., D. C., nar. XX.XX.XXXX a jej manžela: E. B., nar. XX.XX.XXXX, uzatvorené dňa 11.05.2013, zapísané v knihe manželstiev Matričného úradu Štvrtok na Ostrove, zväzok 5, ročník 2013, str. 31, poradové č. 3 r o z v á d z a. II. Súd s c h v a ľ u j e
rodičovskú dohodu tohto znenia:
„Maloleté dieťa: I. J. B., nar 10.09.2014 sa na čas po rozvode zveruje do striedavej osobnej starostlivosti oboch rodičov nasledovne: - každý párny týždeň od pondelka od 08:00 hod. do nasledujúceho pondelka do 08:00 hod. bude zabezpečovať starostlivosť o maloletú otec, s výnimkou letných školských prázdnin kedy odovzdanie maloletej bude v nedeľu o 18:00 hod., - každý nepárny týždeň od pondelka 08:00 hod. do nasledujúceho pondelka do 08:00 hod. bude zabezpečovať starostlivosť o maloletú matka, s výnimkou letných školských prázdnin kedy odovzdanie maloletej bude v nedeľu o 18:00 hod., s tým, že maloletú rodičia vyzdvihnú a odovzdajú v školskom zariadení, resp. odovzdajú maloletú v mieste bydliska rodiča, ktorému začína osobná starostlivosť o maloletú. Počas Veľkonočných sviatkov sa osobná starostlivosť rodičov s maloletou určuje nasledovne: - každý párny rok bude zabezpečovať starostlivosť o maloletú matka od štvrtka od 10:00 hod. do utorka do 19:00 hod., - každý nepárny rok bude zabezpečovať starostlivosť o maloletú otec od štvrtka od 10:00 hod. do utorka do 19:00 hod. Počas Vianočných sviatkov sa osobná starostlivosť otca s maloletou určuje nasledovne: - každý párny rok od 23.12. od 15:00 hod. do 29.12. do 15:00 hod., - každý nepárny rok od 29.12. od 15:00 hod. do 06.01. do 15:00 hod. Počas Vianočných sviatkov sa osobná starostlivosť matky s maloletou určuje nasledovne: - každý párny rok od 29.12. od 15:00 do 06.01. do 15:00 hod., - každý nepárny rok od 23.12. od 15:00 hod do 29.12. do 15:00 hod.
s tým, že rodičia odovzdajú maloletú v mieste bydliska rodiča, ktorému začína osobná starostlivosť o maloletú. Obaja rodičia sú oprávnení a povinní zastupovať maloleté dieťa a spravovať jeho majetok v bežných veciach. Výživné sa na čas trvania striedavej osobnej starostlivosti neurčuje. Rodičia sa dohodli, že poberateľkou prídavku na maloleté dieťa bude matka a matka si bude uplatňovať daňový bonus.“ III. Žiaden z účastníkov
n e m á nárok na náhradu trov konania.
Poučenie: Proti výroku rozsudku, ktorým bola schválená dohoda rodičov, v súlade s ustanovením § 355 ods. 1 Civilného sporového poriadku v spojení s ustanovením § 122 Civilného mimosporového poriadku rodičia nie sú oprávnení podať odvolanie. Inak proti rozsudku nemožno podať odvolanie, nakoľko účastníci konania sa tohto svojho práva v súlade s ustanovením § 368 Civilného sporového poriadku po vyhlásení rozhodnutia pred súdom účinne vzdali. Rozsudok je v časti výživného vykonateľný doručením (§ 44 C.m.p.). Ak povinný dobrovoľne nesplní čo mu ukladá vykonateľné rozhodnutie, oprávnený môže podať návrh na vykonanie exekúcie podľa Exekučného poriadku alebo návrh na nariadenie výkonu rozhodnutia podľa § 370 a nasl. C.m.p.. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do 3 mesiacov po právoplatnosti rozhodnutia o rozvode manželstva matričnému úradu oznámiť, že prijíma späť svoje predošlé priezvisko.

Zdroj: KAUZIS.SK – https://www.kauzis.sk/judikatura/r/ECLI:SK:OSDS:2025:2225201699.3 (dáta aktuálne k 11. 11. 2026). Záväzné je znenie zverejnené súdom.




